કલોલના પૂર્વ વિસ્તારમાં આવેલી પ્રથામિક કુમાર શાળા નં.7માં પાણીની કોઈ વ્યવસ્થા ન હોવાથી શાળામાં અભ્યાસ કરતા બાળકો પાણી વિના ટળવળી રહ્યા છે. 1000થી વધુ બાળકોને પાણી વગર પારાવાર મુશ્કેલીઓ પડી રહી છે. નગરપાલિકામાં અનેકવાર અરજીઓ કરવા છતાં પાણીનું કનેક્શન આપ્યું નથી પાણીનું કનેક્શન મેળવવા શાળા તંત્ર ધ્વારા મુખ્યમંત્રી સુધી અરજીઓ કરવામાં આવી છે. પણ હજી સુધી કોઈ પરિણામ આવ્યું નથી અસહ્ય ગરમીમાં બાળકો પાણી પાણીના પોકારો કરી રહ્યા છે.